kalixlouiis/myanmar-wikipedia-corpus huggingface dataset:
တောင်ငူမင်းဆက် ပြိုကွဲသွားသည့်အခါ လာအိုတို့ ပြည်ကို ပြန်ပိုင်သည်။
မြန်မာများသည် ကုန်းဘောင်မင်းဆက်တွင် ဒုတိယအကြိမ် လာသိမ်းသည်။
လင်းဇင်းတို့ ယခုတစ်ကြိမ်လည်း ထပ်မတိုက်နိုင်ပြန်။
တရုတ်တို့နှင့် တိုက်ပြီးနောက် မြန်မာတို့ အင်အားနည်းသည့်အခါ လင်းဇင်းက ပဏ္ဍာဆက်ရန် ငြင်းလိုက်သည်။
မြန်မာတို့လည်း လာမတိုက်တော့။
၁၉ ရာစုတွင် မြန်မာက ဗြိတိသျှကိုလိုနီ၊ လာအိုက ပြင်သစ်ကိုလိုနီ အသီးသီး ဖြစ်လာသည်။
ထိုအချိန်မှစ၍ အဆက်အဆံ မရှိတော့။
ထို့ပြင် ဗီယက်နမ်စစ်ပွဲဖြစ်ခြင်းကြောင့် နှစ်နိုင်ငံအကြား ဆက်ဆံရေး မရှိခဲ့ပေ။
၁၉၉၀ ပြည့်လွန်နှစ်များမှစပြီး လာအိုနှင့်မြန်မာ နိုင်ငံခေါင်းဆောင်များ တရားဝင် အလည်အပတ်ခရီး စသည်။
ပူးပေါင်းဆောင်ရွက်မှု ၁၉၉၀ ခုနှစ်များမှစ၍ အာဆီယံအဖွဲ့ဝင်နိုင်ငံများအနေဖြင့် ပူးပေါင်းဆောင်ရွက်မှု တိုးမြှင့်လာခဲ့သည်။
၂၀၁၅ ခုနှစ်တွင် နှစ်နိုင်ငံကြား ပထမဆုံး တရားဝင်ချစ်ကြည်ရေးတံတားကို ဖွင့်လှစ်ခဲ့သည်။
နှစ်နိုင်ငံအကြား ကုန်သွယ်ရေးနှင့်ပူးပေါင်းဆောင်ရွက်မှုကို ချဲ့ထွင်ရန် ကြိုးစားခဲ့သည်။
ကိုးကား ကဏ္ဍ:လာအိုနိုင်ငံ၏ နိုင်ငံခြားဆက်ဆံရေး ကဏ္ဍ:မြန်မာနိုင်ငံ၏ နှစ်နိုင်ငံဆက်ဆံရေး။
အစ္စရေး-ဖိလစ်ပိုင်ဆက်ဆံရေး သည် အစ္စရေးနှင့် ဖိလစ်ပိုင်သမ္မတနိုင်ငံအကြား နှစ်နိုင်ငံဆက်ဆံရေးကို ညွှန်းသည်။
၁၉၅၈ ခု၊ ဖေဖော်ဝါရီလ ၂၆ ရက်တွင် ချစ်ကြည်ရေးသဘောတူစာချုပ်ကို လက်မှတ်ထိုးပြီး နှစ်နိုင်ငံအကြား သံတမန်ဆက်ဆံရေး အပြည့်ရှိသည်။
မနီလာရှိ အစ္စရေးသံရုံးနှင့် တဲလ်အဗစ်ရှိ ဖိလစ်ပိုင်သံရုံး နှစ်ခုလုံးကို ၁၉၆၂ ခုတွင် ဖွင့်သည်။
သမိုင်း ဖိလစ်ပိုင်သည် ကုလသမဂ္ဂဆုံးဖြတ်ချက် ၁၈၁ကို ထောက်ခံပြီး ပါလက်စတိုင်းအား ခွဲခြားရန်နှင့် ဂျူးနိုင်ငံတည်ထောင်ရန် ၁၉၄၇ ခုတွင် လက်ခံသည်။
ဖိလစ်ပိုင်သည် အစ္စရေးနိုင်ငံထူထောင်ရေးကို ထောက်ခံအားပေးသည့်နိုင်ငံ ၃၃ နိုင်ငံနှင့် ထိုဆုံးဖြတ်ချက်အတွက် မဲပေးခဲ့သည့် တခုတည်းသော အာရှနိုင်ငံဖြစ်သည်။
အစ္စရေးနှင့်ဖိလစ်ပိုင် ၁၉၅၇ ခုတွင်အပြည့်အဝသံဆက်ဆံရေးကို စသည်။
သံရုံးများကို ၁၉၆၂ တွင် တဲလ်အဗစ်နှင့် မနီလာတို့တွင် ဖွင့်သည်။
၁၉၉၇ ခုတွင် နှစ်နိုင်ငံ နိုင်ငံခြားရေးဝန်ကြီးများက နှစ်နိုင်ငံအကြား နိုင်ငံရေးတွေ့ဆုံဆွေးနွေးမှုကို ဖွဲ့စည်းသည့် နားလည်မှုစာချွန်လွှာ (MOU) ကို လက်မှတ်ထိုးသည်။
ထိုစာချွန်တွင် ကုန်သွယ်ရေး၊ စီးပွားရေး၊ ယဉ်ကျေးမှု၊ နည်းပညာအကူအညီ စသည့် အကြောင်းအရာများ ပါသည်။
၂၀၀၇ ခု၊ နိုဝင်ဘာလ ၂၈ တွင် အစ္စရေးနိုင်ငံ နှစ် ၆၀ ပြည့် အခမ်းအနားတွင် ကုလသမဂ္ဂ၏ဆုံးဖြတ်ချက် ၁၈၁ ကို ထောက်ခံသည့် ၃၂ နိုင်ငံအား အစ္စရေးက ဂုဏ်ပြုခဲ့သည်။
နှစ်စဉ် ဇန်နဝါရီလ ၂၇ ရက်အား အဆိပ်ငွေတိုက်သွင်းခံရသူများအား ဝမ်းနည်းကြောင်းအထိမ်းအမှတ်နေ့အဖြစ် ကုလသမဂ္ဂ၏ ဆုံးဖြတ်ချက်ရရန် ဖိလစ်ပိုင်ကအဆိုသွင်းသည်။
၂၀၁၂ ခု၊ အောက်တိုဘာလတွင် ဖိလစ်ပိုင်ဒုတိယသမ္မတ ဂျီဂျိုမာ ဘင်နေးသည်အစ္စရေးနိုင်ငံသို့ ၅ ရက်ကြာ အလည်အပတ်ခရီးသွားပြီး ဂျေရုဆလင်၌ အစ္စရေးသမ္မတ ရှီမွန် ပီရက်နှင့်တွေ့သည်။
စီးပွားရေး ဆက်ဆံမှု အစ္စရေးနှင့်ဖိလစ်ပိုင်တို့အကြားကုန်သွယ်မှုသည် ဆက်လက်၍ တိုးတက်နေသော်လည်းဥရောပနှင့်အမေရိကအကြားကုန်သွယ်ရေးလုပ်ငန်းနှင့်နှိုင်းယှဉ်လျှင်အရေးမကြီးပေ။
ဖိလစ်ပိုင်သို့အစ္စရေးတင်ပို့မှုသည်ဖိလစ်ပိုင်ကိုအစ္စရေးသို့တင်ပို့မှုနှင့်နှိုင်းယှဉ်လျှင်ပိုမိုမြင့်မားသည်။
အစ္စရေးပို့ကုန်သည်ဒေါ်လာ ၂၄၈,၄၄၈,၉၁၈ နှင့်ဖိလစ်ပိုင်မှ ၂၀၀၇ တွင်ဒေါ်လာ ၃၃,၉၂၉,၆၃၁ ပမာဏရှိသည်။
နှစ်နိုင်ငံလုံးမှနံပါတ်တစ်ပို့ကုန်တစ်ခုမှာအီလက်ထရွန်းနစ်ဖြစ်သည်။
ယဉ်ကျေးမှု ဆက်ဆံရေး thumb| ဂျူးဘုန်းတော်ကြီး အာမန်ဒို ခရူဇန်နှင့် အသင်းတော်သားများ ဒေသတွင်း အစ္စရေးလွတ်လပ်ရေးရခြင်း ဂုဏ်ပြုနေ့အခမ်းအနားကို ဖိလစ်ပိုင်၌ ကျင်းပစဉ် (၂၀၁၆ မေ ၁၂) ၂၀၀၇ ခုတွင် ဖိလစ်ပိုင်စီးပွားရေးလုပ်ငန်းရှင်နှင့် အစ္စရေးထောက်ခံသူ ဂရေ့ ဂလင်ဒက် ဂူပနာသည် အစ္စရေးနှင့်ဖိလစ်ပိုင်တို့အကြား အနှစ် ၅၀ ဆက်ဆံရေးကို ဂုဏ်ပြုရန် အစ္စရေးအလံကြီး ဖိလစ်ပိုင်၌ထောင်ရန် ငွေထောက်သည်။
အစ္စရေး အလံကြီး ၂၀၀၉ ခုတွင် အစ္စရေးနိုင်ငံရှိ ရှုန်လီဇီယန်ရှိ အဆိပ်တိုက်သွင်း အောက်မေ့ပွဲ၌ ကျောက်တိုင် စိုက်သည်။
နာဇီအစိုးရလက်မှ ထွက်ပြေးလာသူ ဂျူးဒုက္ခသည်များအား လုံခြုံသောဆိပ်ကမ်း တရားဝင်ကမ်းလှမ်းခြင်းနှင့် ဗီဇာ ၁၀,၀၀၀ ထုတ်ပေးခြင်းတို့အတွက် ဖိလစ်ပိုင် ဓနသဟာယအစိုးရလက်ထက် သမ္မတ မာနျူရယ် ကွေဇွန်၏ လုပ်ဆောင်ချက်ကို စ္စရေးတို့က ဂုဏ်ပြုသည်။
ထိုကိစ္စဖြစ်မြောက်ရန် (ကော်မရှင်နာမင်းကြီး ပေါမက္ကနပ်နှင့် ဒုဗိုလ်မှူးကြီး ဒွိုက် အိုက်ဆင်ဟောင်ဝါတို့ အပါအဝင်) အမေရိကန် ဓနသဟာယအရာရှိများ၊ ဒေသခံ ဂျူး-ဖိလစ်ပိုင်အသိုင်းအဝိုင်းများနှင့် ညှိလုပ်ခြင်း ဖြစ်သည်။
၁၉၃၇ မှ ၁၉၄၁ ခုအတွင်း ခန့်မှန်းခြေအားဖြင့် ဂျူးဒုက္ခသည် ၁,၂၀၀ မှ ၁၅၀၀ (ဂျာမနီ နှင့် ဩစတြီးယား မှအများစု) သည် မာရီကီနာရှိ အစိုးရထောက်ပံ့သော အိမ်ရာများ၌ အခြေချသည်။
နောက်ထပ် ဒုက္ခသည် ၁၀၀,၀၀၀ ဗီဇာပေးရန်နှင့် မင်ဒါနာအိုကျွန်းတွင် နေရာချရန်ခွင့်ပြုထားသော်လည်း ဂျပန်ကျူးကျော်မှုကြောင့် ပျက်သည်။
ထိုအချိန်က ဂျူးဒုက္ခသည်များကို ပေါ်ပေါ်ထင်ထင် တံခါးဖွင့်ပေးသည့် သမ္မတ ကွေဇွန်၏ လုပ်ရပ်မှာ ဂုဏ်ပြုဖွယ် ဖြစ်သည်။
ထိုစဉ်က နာဇီတို့အား အာခံသော နိုင်ငံငယ်ခေါင်းဆောင်များအနက် တယောက်လည်း ဖြစ်ခဲ့သည်။
ဖိလစ်ပိုင်ပြပွဲသည် ဟိုင်ဖာတွင် နှစ်စဉ်ကျင်းပသော ပွဲဖြစ်သည်။
၂၀၁၃ ခု၊ ဇူလိုင်လတွင် တဲလ်အဗစ်ရှိ ဖိလစ်ပိုင်သံရုံးနှင့် ဟိုင်ဖာစည်ပင်မှ စီစဉ်သော ၂ ရက်ကြာပြပွဲကို ကစ္စထြာကုန်တိုက်တွင် ဖွင့်သည်။
ပြပွဲတွင် ဖိလစ်ပိုင်လက်မှုပညာနှင့် အစားအစာများ ရောင်းချသည့် ပြခန်းများအပြင် ဖိလစ်ပိုင်ရိုးရာ ဂီတနှင့်အကကိုပြသည့် ယဉ်ကျေးမှုအစီအစဉ်တခု ပါရှိသည်။
ကုန်တိုက်တွင် "မနေ့နဲ့ဒီနေ့ - ဖိလစ်ပိုင်-အစ္စရေးဆက်ဆံရေးတလျှောက်အား ခြင်္သေ့လည်ပြန်" ဓာတ်ပုံပြပွဲ ပါသည်။
အချို့ပုံများမှာ ၁၉၃၀ ဝန်းကျင် ဂျူးများအား တံခါးဖွင့်ဝါဒ ကျင့်သုံးကြောင်း ကြေညာချက်ကြောင့် ဖိလစ်ပိုင်သို့ ပြေးသည့် ဥရောပသား ဂျူး ၁၂၀၀ ကျော်တို့၏ ပုံများ ဖြစ်သည်။
စစ်ရေး ပေါင်းစည်းမှု ၂၀၁၄ ခု ဇန်နဝါရီလတွင် ဖိလစ်ပိုင်စစ်တပ်သည် အစ္စရေးသံချပ်ကာယာဉ် ၂၈ စီးအားဝယ်ယူရန် သဘောတူခဲ့သည်။
၂၀၁၈ ခု၊ မေလတွင် ဖိလစ်ပိုင်ရေတပ်သည် Spike-ER ဒုံးကျည်များကို Rafael Advanced Defense Systems မှ ဝယ်သည်။
၎င်းသည် ဖိလစ်ပိုင်ရေတပ်သင်္ဘောများပေါ်တွင် ပထမဆုံးတပ်သည့် မြေပြင်မှမြေပြင်ပစ် ဒုံးကျည်များ ဖြစ်သည်။
http://www.janes.com/article/79787/philippine-navy-receives-spike-er-missile-systems ဖိလစ်ပိုင်နိုင်ငံသည် Galil နှင့် TAR-21 ကဲ့သို့သော အစ္စရေးသေနတ်များကို အသုံးပြုခဲ့သည်။
Soltam M-71 ၁၅၅-မမ ဟောင်ဝစ်ဇာကို ဖိလစ်ပိုင်စစ်တပ်နှင့် မရိန်းများကအသုံးပြုသည်။
စလင်းရုပ်စုံကျောင်းတော် (ခေါ်) မြောက်လေးစင်ရုပ်စုံကျောင်းသည် ဧရာဝတီမြစ်၏ အနောက်ဘက်ကမ်း၊ မကွေးတိုင်းဒေသကြီး၊ မင်းဘူးခရိုင်မြောက်ပိုင်း၊ စလင်းမြို့တွင် တည်ရှိသည်။
ဝက်သည်းကန်ဘုရားမှ ဆ​င်ဖြူကျွန်း-စေတုတ္တရာ ကားလမ်းအတိုင်း တစ်ဖာလုံခန့်ဆက်သွားပါက ရှမ်းရွာကုန်း၏ အရှေ့ဘက်တွင် ရှိသည်။
၂ဝဝ၃-ခုနှစ်တွင် ရှေးဟောင်းသုတေသနမှ ထိန်းသိမ်းစောင့်ရှောက်တာဝန်ယူထားသည်။
ရုပ်စုံကျောင်းမှာ သရက်ကင်းလှေကား ခြောက်စင်းရှိပြီး ပြဿာဒ်ဆောင်၊ စနူဆောင်၊ ဇေတဝန်ဆောင်တို့ ပါဝင်ဖွဲ့စည်းတည်ဆောက်ထားကာ ရတနာပုံခေတ်ဗိသုကာလက်ရာနှင့် ရှေးဟောင်း အမွေအနှစ်ပစ္စည်းတို့ကို ဝင်ရောက်ကြည့်ရှု လေ့လာနိုင်သည်။
မင်းတုန်းမင်းလက်ထက် သက္ကရာဇ် ၁၈၆၈-ခုနှစ်တွင် သူကောင်းမကြီး ဒေါ်ပုက တည်ဆောက်လှူဒါန်းထားခြင်းဖြစ်သည်။
ကိုးကား ကဏ္ဍ:မြန်မာနိုင်ငံရှိ ဘုန်းကြီးကျောင်းများ ကဏ္ဍ:မကွေးတိုင်းဒေသကြီး။
အပြည်ပြည်ဆိုင်ရာ နားလည်သင့်မြတ်မှုနေ့ သည် သည်းမခံနိုင်ခြင်း၏အန္တရာယ်ကို လူထု သိရှိစေရန်အတွက် ယူနက်စကို မှ ၁၉၉၅ ခုနှစ်တွင်ကြေညာသော နှစ်ပတ်လည် ကျင်းပသောနေ့ ဖြစ်သည်။
နိုဝင်ဘာလ 16 ရက်နေ့ကိုသတ်မှတ်ထားသည်။
ညီလာခံနှင့်ပွဲတော်များ နှစ်စဉ်နှစ်တိုင်း အပြည်ပြည်ဆိုင်ရာ သည်းခံမှုနေ့တွင် အထိမ်းအမှတ်ပွဲများနှင့် ပွဲတော်များကို ကျင်းပကြသည်။
၎င်းတို့အနက် ၂၀၁၃ တွင် နိုင်ငံတကာ ကာတွန်းပွဲတော်က ကြီးမှူးကျင်းပသည့် နော်ဝေနိုင်ငံ၊ ဒရာမင်မြို့က "ယူနီဗာဆယ် သင့်မြတ်ရေးကာတွန်းပွဲတော်သည်လည်း အပါအဝင် ဖြစ်သည်။
မြန်မာ ၂၀၁၉ နိုဝင်ဘာ ၁၆ တွင် မန္တလေးမြို့၊ Hilton Mandalay Hotel အမရပူရခန်းမတွင် မြန်မာနိုင်ငံငြိမ်းချမ်းမေတ္တာအဖွဲ့မှ ပထမဦးဆုံး ကြီးမှူးကျင်းပသည်။
ကြည့်ရှုပါ လူ့အခွင့်အရေးပညာရေး သည်းခံစိတ် ယူနက်စကို သည်းခံခြင်းနှင့် အကြမ်းမဖက်ခြင်း တိုးမြှင့်ခြင်းအတွက် ယူနက်စကို - မက်ဒန်ဂျက်သ်ဆင်းဆု။
၁၉၉၆ ခုနှစ်တွင် တည်ထောင်ခဲ့သော ဤနှစ်ပတ်လည်ဆုကိုအပြည်ပြည်ဆိုင်ရာ နားလည်သင့်မြတ်မှုနေ့တွင် ကြေညာခဲ့သည်။
သည်းခံခြင်းအတွက်ကုလသမဂ္ဂနှစ် အပြည်ပြည်ဆိုင်ရာနေ့များ၏စာရင်း လူမျိုးရေးခွဲခြားမှုဆန့်ကျင်ကမ္ဘာ့ညီလာခံ ကိုးကား ပြင်ပလင့်များ သည်းခံခြင်းအတွက်အပြည်ပြည်ဆိုင်ရာနေ့ သည်းခံခြင်း၏နိယာမများကြေညာချက် ကဏ္ဍ:ကမ္ဘာ့အထိမ်းအမှတ်နေ့များ။
ဂျွန် ရစ်ချဒ် ဟာစေ (John Richard Hersey) ကို တရုတ်ပြည်၊ တီယန်စင်းမြို့၌ ၁၉၁၄-ခုနှစ်၊ ဇွန်လ(၁၇)ရက်နေ့တွင် မွေးဖွားသည်။
အဖေနှင့် အမေမှာ YMCA သာသနာပြုများ ဖြစ်သည်။
ဂျွန်ဟာစေ မျိုးရိုးမှာ အမေရိကန် သို့ ၁၆၃၅-ခုနှစ်တွင် လာရောက်အခြေချသော အင်္ဂလိပ်လူမျိုးများဖြစ်သည်။
ဂျွန်ဟာစေသည် ထိုခေတ်က တရုတ်ပြည်သို့ ရောက်နေကြသည့် အခြားအခြားသော သာသနာပြုမိသားစုများ အကြားတွင် ကြီးပြင်းခဲ့သည်။
အင်္ဂလိပ်စကား မပြောတတ်ခင် တရုတ်စကား စပြောတတ်သည်။
သည်အကြောင်းများကို အခြေပြု၍ The Call ဝတ္ထုကို ရေးသားခဲ့သည်။
မိသားစုနှင့်အတူ သူ ဆယ်နှစ်သားအရွယ်တွင် အမေရိကန်သို့ ပြန်ပြောင်းလာခဲ့သည်။
ဘရဲကလစ် (Briarcliff) နှင့် ဟော့ချ်ကစ် (Hotchkiss) အထက်တန်းကျောင်းများတွင် ပညာသင်ခဲ့ပြီး ယေးလ် (Yale) တက္ကသိုလ်မှ ဘွဲ့ရသည်။
တက္ကသိုလ် ဘောလုံးအသင်းတွင် နာမည်ကျော် ဘောလုံးသမား ဖြစ်ခဲ့သည်။
ကင်းဘရစ်ချ် (Cambridge) တက္ကသိုလ် ဆက်တက်ရင်း နွေရာသီကျောင်းပိတ်ရက်များတွင် စာရေးဆရာကြီး Sinclair Lewis ထံ၌ အတွင်းရေးမှူး ဝင်လုပ်သည်။
ဆရာကြီး၏ ကားကိုလည်း မောင်းပေးရသည်။
ထိုမှတစ်ဆင့် တိုင်း မဂ္ဂဇင်းတွင် အလုပ်ရသည်။
ဒုတိယကမ္ဘာစစ်အတွင်း စစ်သတင်းထောက် ဘဝဖြင့် ဥရောပနှင့် အာရှ စစ်မြေပြင်များတွင် တာဝန်ကျသည်။
ရှေ့တန်းသတင်းဆောင်းပါးများကို Time နှင့် Life မဂ္ဂဇင်းများတွင် ရေးသည်။
မဟာမိတ်တပ်များနှင့် အတူ စီစလီကျွန်းသိမ်း တိုက်ပွဲတွင် လေယာဉ်လေးကြိမ်ပျက်ကျသည်။
လေးကြိမ်စလုံး ဒဏ်ရာရ စစ်သည်များကို သက်စွန့်ဆံဖျား ကူညီခဲ့သည့်အတွက် ရေတပ်ဝန်ကြီး၏ ဂုဏ်ပြုလက်မှတ် ရရှိခဲ့သည်။
ဒုတိယကမ္ဘာစစ်ကြီး အပြီး ၁၉၄၅-၄၆ ခုနှစ်များတွင် –နယူးယောက်ကာ— မဂ္ဂဇင်းအတွက် ဂျပန်နိုင်ငံ ပြန်လည်ထူထောင်ရေး လုပ်ငန်းများ ရေးသားရန် တိုကျိုသို့ ရောက်လာခဲ့သည်။
ထိုစဉ် ဟီရိုရှီးမားတွင် ရောက်ရှိနေပြီး အသက်မသေဘဲ ကျန်ရစ်ခဲ့သူ သာသနာပြုတစ်ယောက်၏ စာတစ်ဆောင်ကို သူရရှိခဲ့သည်။
ထိုသာသနာပြုစီ လိုက်သွားပြီး ယင်းအပါအဝင် သေကံမရောက် သက်မပျောက်သူ အချို့နှင့် တွေ့ဆုံမေးမြန်းခဲ့သည်။
ဤသို့ဖြင့် ဗုံးကြဲပြီး နှစ်လအကြာ ၁၉၄၅-ခုနှစ်၊ အောက်တိုဘာလထဲတွင် ဟီရိုရှီးမား အခန်းဆက် ဆောင်းပါး နယူးယောက်ကာ စာမျက်နှာများပေါ်တွင် ရောက်လာခဲ့သည်။
အဖွင့်စာကြောင်းမှာ- ၁၉၄၅-ခုနှစ်၊ ဩဂုတ်လ (၆)ရက်နေ့ မနက် ၈နာရီ ၁၅မိနစ်တိတိတွင် ဟီရိုရှီးမားကောင်းကင်တစ်ခွင် အဏုမြူအလင်းတန်းကြီး အန်မထွက်ခင် –အရှေ့အာရှ သတ္တုလုပ်ငန်း ကုမ္ပဏီ— ရုံးခန်းထဲတွင် မစ္စတိုရှီကိုဆာဆာကီသည် ကုလားထိုင်တွင် ဝင်ထိုင်လိုက်ပြီး နောက်ခုံမှ စာရေးမကလေး တစ်ယောက်ကို စကားပြောဖို့ လှည့်ကြည့်လိုက်သည်။
ထို့နောက် မကြာမတင်အတွင်း နယူးယောက်ကာမှ သူ့ကို –ဟီရိုရှီးမား— စာအုပ်ရေးဖို့ တာဝန်ပေးတော့သည်။
တစ်ကမ္ဘာလုံး သိမ့်သိမ့်တုန်သွားအောင် ကြောက်မက်ဖွယ်ကောင်းသည့် သည်အဖြစ်ဆိုးကြီးကို အသေးစိတ်ရေးဖို့ သေတွင်းမှ ရှင်ကျန်လွတ်မြောက်လာသူတွေ များနိုင်သမျှ များများဗျူးပြီး ပြည့်ပြည့်စုံစုံရေးဖို့ သူ့ကိုတိုက်တွန်းသည်။
ဤသို့ဖြင့် ဂျွန်ဟာစေသည် ၁၉၄၆-ခု၊ မေလတွင် ဂျပန်သို့ တစ်ခေါက်ပြန်ရောက်သွားသည်။
သုံးပတ်လုံးလုံး သုတေသနလုပ်သည်။
သေရွာပြန်တွေနှင့် တွေ့ဆုံမေးမြန်းသည်။
ဇွန်လထဲတွင် ပြန်လာပြီး ဟီရိုရှီးမား ကို စရေးသည်။
(Hiroshima ဟီရိုရှီးမားကို ဆရာဦးဝင်းတင်က လူ့ငရဲဟူသည့်အမည်ဖြင့် ဘာသာပြန်ခဲ့သည်။
) အဓိကအားဖြင့် ဂျာမန်ဘုန်းတော်ကြီးတစ်ပါး၊ မုဆိုးမ အပ်ချုပ်သူတစ်ဦး၊ ဆရာဝန် နှစ်ယောက်၊ ဓမ္မဆရာတစ်ယောက်နှင့် စက်ရုံအလုပ်သမတစ်ယောက်တို့ အကြောင်းဖြစ်သည်။
စာအုပ်မထွက်ခင် နယူးယောက်ကာတွင် မဂ္ဂဇင်း တစ်အုပ်လုံးနီးပါး နေရာယူထားသည့် အခန်းဆက်ဆောင်းပါးရှည်ကြီး ပါလာသည်။
မဂ္ဂဇင်းမှာ ဆောင်ရေ ဝက်ဝက်ကွဲ ထိုးတက်သွားသည်။
သူ့ရေးဟန်မှာ ရသပါသည့် ဖန်တီးမှု သတင်းရေးဟန်ဖြစ်သည်။
သူကိုယ်တိုင်က သဘောတူချင်မှ တူမည်ဖြစ်သော်လည်း သူ၏ ဟီရိုရှီးမား သတင်းဆောင်းပါးမှာ New Journalism ရေးဟန်ဖြစ်သည်။
၁၉၇၀-ပြည့်လွန်နှစ်များတွင် ခေတ်စားလာသော New Journalism သည် သိပ်အားမပါဟု လှေကြီးထိုး ရိုးရိုးသမား ဂျွန်က ထင်သည်။
သူက မြင်ကွင်းတွေကို ဖြိုးခနဲ ဖျက်ခနဲ ပြပြီး သတင်းရေးခြင်းသည် တစ်မွန်းတည့်သာ ခံသည့် သတင်းစာရေးနည်းဟု ထင်သည်။
သည်နေ့သတင်းစာသည် နောက်တစ်နေ့ အမှိုက်ခြင်းထဲ ရောက်သွားတတ်ခြင်းကို သူက ရည်ညွှန်းခြင်းဖြစ်သည်။
စာဖတ်ပရိသတ် ရင်ထဲမှာ စွဲကျန်နေတဲ့အရာတွေက စိတ်လှုပ်ရှားမှုများ၊ ရင်တွင်းခံစားမှုများ၊ ထင်ယောင်ဝိုးဝါး အမြင်အာရုံများ၊ ယင်းတို့၏ ရုပ်ပုံလွှာများ၊ လူ့စရိုက်လက္ခဏာများသည် ရသမြောက် အဖွဲ့အနွဲ့များဖြစ်သည်ဟု သူကယုံကြည်လေသည်။
နောင်တွင် သည်ရေးဟန်အတိုင်း Trueman Kapote က In Cold Blood ကို ရေးသည်။
(စာရေးဆရာ တင်မောင်မြင့်မှ –သွေးအေးအေး— အမည်ဖြင့် ဘာသာပြန်ခဲ့ပြီး ရာပြည့်စာအုပ်တိုက်မှ ၂၀၁၄-ခုနှစ်တွင် ထုတ်ဝေခဲ့သည်။
) ဟီရိုရှီးမား မတိုင်ခင် Of Men and War ဟူသည့် ဝတ္ထုတစ်ပုဒ်ထွက်သည်။
စစ်ဝတ္ထုဖြစ်သော်လည်း စစ်သတင်းထောက် တစ်ယောက်၏ အမြင်ဖြင့် မရေးဘဲ စစ်သားများ၏ ရင်တွင်းခံစားချက်များနှင့် သူတို့ရှုထောင့်မှ ရေးသည်။
ထိုဝတ္ထုသည် ဒုတိယကမ္ဘာစစ်တွင် သူကိုယ်တိုင် စစ်တိုက်ခဲ့သည့် သမ္မတ ဂျွန်အက်ဖ်ကနေဒီ၏ အသည်းစွဲ ဝတ္ထုဖြစ်ခဲ့သည်။
ရှေ့တန်း စစ်သတင်းထောက်သည် ဟီရိုရှီးမားအပြီး နောက်ပိုင်းတွင် စစ်နောက်ခံဝတ္ထုများ ဆက်ရေးသည်။
ယင်းတို့အထဲမှ A Bell for Adano ဖြင့် ၁၉၄၅-ခုနှစ်အတွက် ပူလစ်ဇာဆု ချီးမြှင့်ခံခဲ့ရသည်။
သူ၏Crusader for Man မှာ သူ့အဖေသူငယ်ချင်း တရုတ်လူမျိုး ဂျင်မီယင်၏ အတ္ထုပ္ပတ္တိ ဖြစ်သည်။
A Bell for Adano, Hiroshima, The Wall, The Conspiracy စသည့် ဝတ္ထုရှည်ကြီးများနည်းတူ ထင်ရှားသည့် အတ္ထုပ္ပတ္တိငယ် ဖြစ်သည်။
သူ့အားဂုဏ်ပြုသောအားဖြင့် အစိုးရက အလီနွိုင်းပြည်နယ်တွင် ဂျွန်ဟာစေ အထက်တန်း ကျောင်းတစ်ကျောင်း ဖွင့်ပေးခဲ့သည်။
၁၉၉၃-ခု၊ မတ်လ (၂၄)ရက်နေ့တွင် ဖလော်ရီဒါပြည်နယ်၊ Key West မြို့၌ ကွယ်လွန်ခဲ့သည်။
သေဆုံးချိန်တွင် အသက် ၇၈-နှစ်ရှိပြီ ဖြစ်သည်။
တင်မောင်မြင့် ရေး ဂျင်မီယင် သို့မဟုတ် လူသားအားမာန်၊ ၂၀၁၄ ခု၊ ဇူလိုင်လ၊ စာ-၅ ကိုးကား။
အော်ပရေးရှင်းဘလက်စတုန်းမှာ ဆိုဗီယက် ပြည်ထောင်စု ၊ လက်တင်အမေရိကနှင့် ကနေဒါနိုင်ငံများသာမက အမေရိကန် ပြည်ထောင်စုနိုင်ငံတွင်းပါမကျန် အမေရိကန်စုံစမ်းထောက်လှမ်းရေးအတွက် သူလျှိုလုပ်ဆောင်ပေးစေရေးအတွက် ဆိုဗီယက်ထိန်းချုပ်ထားသော နယ်မြေများတွင် နေထိုင်သည့် နာဇီများနှင့် လက်တွဲလိုသူများအား ဗဟိုထောက်လှမ်းရေးအေဂျင်စီ (CIA) က အားထုတ်ကြိုးပမ်းသည့် တိတ်တိတ်ပုန်းစစ်ဆင်ရေးတရပ်ဖြစ်သည်။
ဘလက်စတုန်းအော်ပရေးရှင်း၏ လုပ်ငန်းအစိတ်အပိုင်းအတွက် ငှားရမ်းထားသူ အများစုမှာ စစ်ရာဇဝတ်မှုများ ကျူးလွန်ခဲ့ကြသည့် နာဇီ အဆင့်မြင့်ထောက်လှမ်းရေးသမားများ ဖြစ်ကြသည်။
ထိုသူများစွာမှာ အယူတိမ်းမိသော နာဇီများ သို့မဟုတ် အခွင့်ရေးသမားများမဟုတ်ကြဘဲ ကွန်မြူနစ်ဆန့်ကျင်ရေး နာမအောက်တွင် ဟစ်တလာအစိုးရနှင့် ပလဲနံပသင့်ခဲ့သူများဖြစ်သည်။
သမိုင်းကြောင်း အော်ပရေးရှင်းဘလက်စတုန်းကို အမေရိကန် ဖက်ဒရယ်အုပ်ချုပ်ရေးဌာနက ကနဦး၌ အဆိုပြုခဲ့ပြီး SANACC (နိုင်ငံတော်အစိုးရ ၊ တပ်မတော် ၊ ရေတပ် နှင့် လေတပ် ပေါင်းစပ်ညှိနှိုင်းရေး ကော်မတီ) က ၁၉၄၈ ဇွန်လ ၁၀ ရက်နေ့ တွင် အတည်ပြုခဲ့သည်။
အော်ပရေးရှင်းအစပျိုးကာလများတွင် ဆိုဗီယက်ပတ်လမ်းပြင်ပရှိ အနောက်ဘက်ခြမ်း မဟုတ်သော နိုင်ငံများမှ “ကွန်မြူနစ်ဝါဒီတို့၏ ရန်စွယ်ကို တောင့်ခံနိုင်စွမ်းရှိပြီး လူထုလှုပ်ရှားမှုအားကြိုးကိုင်နိုင်ရေး ကွန်မြူနစ်ဝါဒဖြန့်ချိရေးနှင့်နည်းလမ်းများကို တန်ပြန်နိုင်သောအတတ်ပညာရှိသည့်” ကွန်မြူနစ်ဆန့်ကျင်ရေး အခြေခံအင်အားစုများကို စာကြမ်းတစောင်က ရွေးထုတ်ဖော်ပြထားသည်။
ရန်ပုံငွေ နှင့် နိုင်ငံတကာချိတ်ဆက်လှုပ်ရှားမှု မရှိသောကြောင့် “အဆွယ်ကျိုးနေသော” ထိုသူတဦးချင်းကို အသုံးချနိုင်ရန် အော်ပရေးရှင်းဘလက်စတုန်းက ကြိုးပမ်းခဲ့သည်။
ဇူလိုင်လ၌ SANACC က အော်ပရေးရှင်းကို ချဲ့ထွင်ခဲ့ရာတွင် - "ရန်သူ့နယ်မြေတွင်းမှ မဟာမိတ်တပ်များဖြစ်စေ လိုလားသောအင်အားစုများကဖြစ်စေ ဆောင်ရွက်သည့် ရန်သူ့အား ဆန့်ကျင်လှုပ်ရှားမှုများ ပါဝင် ... စိတ်ဓာတ်စစ်ဆင်ရေး ၊ တော်လှန်ပုန်ကန်ရေး ၊ အဖျက်အမှောင့်လုပ်ငန်းတို့ နှင့် လုပ်ကြံသတ်ဖြတ်ခြင်း ၊ မဟာမိတ်လေတပ်သားများအား ပစ်မှတ်ထားဖမ်းဆီးခြင်း နှင့် ကယ်ဆယ်ခြင်းတို့ကဲ့သို့ သောင်းပြောင်းစစ်ဆင်ရေးများကို ထည့်သွင်းရန်" [အထိဖြစ်သည်။
] ၁၉၇၆ ခုနှစ်ရောက်သောအခါ အော်ပရေးရှင်းဘလက်စတုန်းမှာ တင်းတင်းကြပ်ကြပ် စောင့်ကြပ်ထိန်းသိမ်းခံ ထားရသည့် လျှို့ဝှက်ချက်တခုမဟုတ်တော့သည်သာမက ၎င်းနှင့်ဆက်နွယ်သော အထူးလျှို့ဝှက်ထားသည့် ပရိုဂရမ် ၂ ခု - Operation Paperclip နှင့် Alsos Mission ရှိကြောင်းကို စုံစမ်းစစ်ဆေးမှုတရပ်က ဖော်ထုတ်နိုင်ခဲ့သည်။
အောက်ပါတို့ကိုလည်း ဖတ်ရှုရန် Klaus Barbie Operation Paperclip Operation Rusty Ratlines (World War II) U.S. intelligence involvement with German and Japanese war criminals after World War II ရည်ညွှန်း ကဏ္ဍ:အမေရိကန်ပြည်ထောင်စု၏ လျှို့ဝ။
ကျစ်လျစ်သော ကိုယ်ထည်၊ ဆေးခြယ်သထား၊ တဖိတ်ဖိတ်လက် ကြွေထည်၊ ၁၆ ရာစုရက်စွဲပါ။
ဂန္ထဝင်ဝိုင်ပုလင်း ပုလင်းတစ်လုံး သည် အရည်(ရေ၊ နို့၊ ဘီယာ၊ ဝိုင်၊ မင်၊ ဟင်းချက်ဆီ၊ ဆေးဝါး၊ အချိုရည်၊ ခေါင်းလျှော်ရည် နှင့် ဓာတုပစ္စည်းများ စသည်တို့)ကို သိုလှောင်ရန်နှင့် သယ်ယူရန် ပုံစံနှင့် အရွယ်အစားအမျိုးမျိုးရှိပြီး၊ ရေမစိမ့်သော ပစ္စည်းတစ်မျိုး (ရွှံ့စေး၊ ဖန်၊ ပလတ်စတစ်၊ အလူမီနီယမ်စသည်) ဖြင့် ပြုလုပ်ထားသော လည်ကျဉ်းသည့် ထည့်စရာ ဖြစ်သည်။
ပုလင်းဝတွင် အတွင်း၌ ဗူးဆို့၊ အပြင်ဘက်မှ နေ၍ ဗူးဖုံး၊ အပိတ် သို့တည်းမဟုတ် လျှပ်ကူးတံဆိပ်ကို သုံး၍ အုပ်သော "အတွင်းတံဆိပ်" ဖြင့် တံဆိပ်ခတ်နိုင်သည်။
အစောဆုံးပုလင်းအချို့သည် တရုတ် ၊ ဖိုနီးရှား ၊ ကရီတီကျွန်း နှင့် ရောမတွင် တွေ့ရှိသည်။
ဝေါဟာရရင်းမြစ် ဘီယာပုလင်းတစ်လုံး ၁၄ ရာစုတွင် အစောဆုံး တွေ့ရှိသည့် ၎င်း အင်္ဂလိပ်စာလုံး bottle သည် ပြင်သစ်ဟောင်း(old French) စကားလုံး boteille မှလည်းကောင်း၊ အောက်တန်းလက်တင်(vulgar latin) butticula မှလည်းကောင်း၊ နှောင်းပိုင်းလက်တင် buttis (စည်)မှလည်းကောင်း၊ ဂရိဝေါဟာရပျက် လက်တင်စာလုံး βοῦττις (bouttis) (ခွက်)မှလည်းကောင်း ဆင်းသက်လာခြင်း ဖြစ်သည်။
Bottle, Online Etymology Dictionary βοῦττις, Henry George Liddell, Robert Scott, A Greek-English Lexicon, on Perseus ပုလင်းအမျိုးအစားများ ဖန်ပုလင်း ဝိုင်ပုလင်း ဖန်ပုလင်း သည် ဝိုင်သမိုင်းတွင် အရေးကြီးသော ဖွံ့ဖြိုးတိုးတက်မှုကို ကိုယ်စားပြုသည်၊ အဘယ်ကြောင့်ဆိုသော်အရည်အသွေးမြင့်သော အဆို့ရှင်နှင့် ဖော့ဆို့ နှင့်ပေါင်းစပ်သောအခါ ၎င်းသည် ဝိုင်ကို ရေရှည် ထိန်းသိမ်းထားနိုင်ခြင်းကြောင့်ဖြစ်သည်။
ဖန်တွင် ရေရှည်သိုလှောင်ရန် လိုအပ်သော အရည်အသွေးအားလုံး ရှိသည်။
ဝိုင်ရောင်းသော ကုန်သည်က လုပ်သည်မဟုတ်ဘဲ၊ ပြန်လည်ရောင်းချသော ဆိုင်ရှင်က ဝိုင်ကို ဖန်ပုလင်းသွတ်ခြင်းကို ထိုမှ အစပြုခဲ့ကြသည်။
ထိုမတိုင်မီက စပျစ်ရည်ကို စည် (ထိုမတိုင်မှီက အမ်ဖရာ amphora ဟုခေါ်သော ကရား) ဖြင့် ရောင်းချခဲ့ဖူးပြီး ဘီယာဆိုင်၌သာ ပုလင်းထည့်သည်။
ကုန်သည်များကို စိတ်ချယုံကြည်သည် ဖြစ်၍ လိမ်လည်မှုနှင့် မသမာမှုများအတွက် အခွင့်အရေးများ မကြာခဏ ဖြစ်ပွားစေခဲ့သည်။
စပျစ်ဝိုင်ထုတ်လုပ်သည့်ဒေသများ ပြင်ပ၌ သောက်သုံးသော ဝိုင်အများစုကို တစ်နည်းနည်းဖြင့် အရောအနှောရှိမည်ဟု ယူဆကြသည်။
ထို့အပြင် ကုန်သည်အားလုံးသည် ပုလင်းအတွင်း လေဝင်ခြင်း သို့မဟုတ် ညစ်ညမ်းခြင်းကို ရှောင်ရှားရန် ဂရုစိုက်ခြင်းလည်း မရှိ။
အထူးသဖြင့် ဆိပ်ကမ်းများတွင် အချို့သော ယုံကျုံသော ကုန်သည်များ၏ ဆိပ်ကမ်းဟောင်းများ၌ စည်သွတ်ခြင်းသည် ယနေ့အချိန်၌ပင် ဈေးနှုန်းကြီးမြင့်လာသည်။
ဤပြဿနာများကို ရှောင်ရှားရန်၊ ဝိုင်ကောင်း အတော်များများသည် (၁၉၇၄ ခုနှစ်မှစ၍ ဆိပ်ကမ်းအားလုံးအပါအဝင်) ထုတ်လုပ်သည့်နေရာ၌ ပုလင်းသွတ်ကြတော့သည်။
ဝိုင်အတွက် အသုံးပြုသော ပုလင်းအမျိုးမျိုး အရွယ်အစားနှင့် ပုံစံမျိုးစုံရှိပါတယ်။
အချို့သောပုံစံများမှာ- ဘိုးဒေါ့"Bordeaux" - ဤပုလင်းသည် အကြမ်းအားဖြင့် ပခုံးစောင်းကောက်ကောက်၊ နံဘေးစောင်းဖြောင့်ဖြောင့် ဖြစ်ရာ၊ အနည်ထိုင်ရန် အသုံးဝင်ပြီး၊ သိုလှောင်ရလွယ်ကူသည်။
အစဉ်အလာအားဖြင့် ဘိုးဒေါ့ ဖြင့် အသုံးပြုသော်လည်း၊ ယခုအခါ ကမ္ဘာတစ်ဝှမ်းတွင် ၎င်းသည် အသုံးအများဆုံး အမျိုးအစား ဖြစ်နေသည်။
ဘားဂန်ဒီ"Burgundy" - ဘားဂန်ဒီကရားအိုးတွင် စဉ်လာအရဆိုလျှင် ၎င်းသည် အမြင့်၏ ၂/၃ ခန့်ကိုဆလင်ဒါပုံစံ အတိုအဖြစ်သို့ ကျဉ်းမြောင်းစေပြီး ပခုံးသားမပါချေ။
ရှမ်ပိန်အိုး - အစဉ်အလာအားဖြင့် ရှမ်ပိန်အတွက်အသုံးပြုသည်။
၎င်းသည် ဘားဂန်ဒီကရားအိုးနှင့်ဆင်တူသော်လည်း အောက်ခြေတွင် အတန်ငယ်ကားသော ခြေထောက်ပါသည်။
ထို့အပြင် ဖိအားကြောင့် ၎င်းသည် ပိုမိုလေးလံသည်။
လည်ထစ်ပုလင်း left|thumb| Codd-neck bottle ၁၈၇၂ ခုနှစ်တွင် လန်ဒန်၊ ကမ်ဘာဝဲလ်တွင် နေထိုင်သော ဗြိတိန် အချိုရည်ထုတ်လုပ်သူ ဟိရံ ကော့ဒ်(Hiram Codd) က ကာဗွန်နိတ်အချိုရည်အတွက် အထူးထွင်ထားသော ပုလင်းဒီဇိုင်းကို မူပိုင်ခွင့် တင်သည်။
လည်ထစ်ပုလင်း သည် စကျင်ကျောက်လုံး နှင့် ရာဘာဝါရှာကို ပုလင်းလည်ပင်းတွင် ထည့်ပိတ်၍ တီထွင် ထုတ်လုပ်ထားသည်။
ပုလင်းများကို ဇောက်ထိုးဖြည့်သွင်းရပြီး၊ ပုလင်းအတွင်းရှိ ဓာတ်ငွေ့ ဖိအားသည် စကျင်ကျောက်ကို ဝါရှာအား တွန်းကန်ထားစေသည်။
ပုလင်း၌ ပုံတွင် မြင်ရသည့်အတိုင်း၊ ပုလင်းဖွင့်ရန် ကျောက်လုံးကို တွန်းသည့် အခန်းကလေး တခန်း ပါရှိသည်။
၎င်းက သောက်ရန် လောင်းထည့်သည့်အခါ လည်တွင် ကျောက်စရစ် တစ်ဆို့သည်ကို တားဆီးပေးသည်။
မိတ်ဆက်ပြီး မကြာမီ၊ ၎င်းပုလင်းသည် ဥရောပ ၊ အာရှ နှင့် ဩစတြေးလျ နိုင်ငံများ ရှိ အချိုရည်နှင့် ဘီယာထုတ်လုပ်သည့် လုပ်ငန်းများတွင် အလွန်ရေပန်းစားလာသည်။
သို့သော် အချို့သော အရက်သောက်သူများ က ထိုပုလင်းကို အသုံးပြုခြင်းကို မကျေနပ်ကြပေ။
လည်ထစ်ပုလင်းများကို ဆယ်စုနှစ်များစွာ ပုံမှန် ထုတ်လုပ်ခဲ့သော်လည်း အသုံးပြုမှု တဖြည်းဖြည်း ကျဆင်းခဲ့သည်။
စကျင်ကျောက်လုံးကို လိုချင်သော ကလေးငယ်များက ပုလင်းများကို ခွဲပစ်လေ့ရှိ​၍ ၎င်းပုလင်းများသည် ရှားပါးပြီး အထူးသဖြင့် ဗြိတိန်၌ စုဆောင်းပစ္စည်းများ ဖြစ်လာသည်။
ယနေ့ခါတွင် လေလံပွဲတွင် ကိုဘော့အရောင်ရှိသော (စိမ်းဖန့်ဖန့်ရောင်) လည်ထစ်ပုလင်းတလုံးကို ဗြိတိန်ပေါင် ရာနှင့်ချီ၍ ဆွဲဝယ်ကြသည်။
လည်ထစ် ဒီဇိုင်းကို ဂျပန် အချိုရည် ရာမူနဲ(Ramune) နှင့် အိန္ဒိယ အချိုရည် ဘန်တာ(Banta) များတွင် အသုံးပြုဆဲ ဖြစ်သည်။
ပလတ်စတစ်ပုလင်း ပလတ်စတစ်ပုလင်းများကို ရေ ၊ အချိုရည် ၊ စက်ဆီ၊ ဟင်းချက်ဆီ၊ ဆေးဝါး၊ ခေါင်းလျှော်ရည်၊ နို့နှင့် မှင်စသည့် အရည်များကို သိုလှောင်ရန် ပုံမှန်အားဖြင့် အသုံးပြုသည်။
အရွယ်အစားမှာ နမူနာပုလင်းငယ်များမှသည် အလွန်ကြီးမားသော ကားဘွမ် (Carboys) များအထိ ဖြစ်သည်။
ဖန်ပုလင်းများထက် ပလတ်စတစ်ပုလင်းများ၏ အဓိကအားသာချက်မှာ ထုတ်လုပ်မှုနှင့် သယ်ယူပို့ဆောင်ရေးတွင် ထုတ်လုပ်မှုစရိတ်နည်းခြင်းအပြင်၊ ပျက်စီးခြင်းကို ခံနိုင်ရည်ရှိသောကြောင့် ဖြစ်လေသည်။
သို့သော်ငြားလည်း၊ ပလတ်စတစ်ညစ်ညမ်းမှု၌ ပလတ်စတစ်ပုလင်း ပျံ့နှံ့မှုသည် များစွာ ခေါင်းခဲရသည့် ကိစ္စ ဖြစ်သည်။
အလူမီနီယမ်ပုလင်း အလူမီနီယမ်ပုလင်းသည် အလူမီနီယမ်ဖြင့် ပြုလုပ်ထားသော ပုလင်း ဖြစ်သည်။
အချို့နိုင်ငံများတွင် ၎င်းကို "သံဗူး"ဟုလည်း ခေါ်သည်။
၎င်းသည် ဘီယာ၊ အချိုရည်၊ ဝိုင်နှင့် အခြားအရည်များကို ထည့်ထားရန်၊ အလူမီနီယမ်ဖြင့် လုံးဝ ပြုလုပ်ထားသော ပုလင်းဖြစ်သည်။
ရေပူပုလင်း ရေပူပုလင်း (ခ) ရေနွေးအိတ်သည် ရေပူကို ဖြည့်ထားသော ပုလင်းဖြစ်ကာ အနွေးဓာတ်ရရန် အသုံးပြုသည်။
၎င်းကို များသောအားဖြင့် ရာဘာဖြင့် ပြုလုပ်သော်လည်း၊ အခြား ကုန်ကြမ်းအမျိုးမျိုးဖြင့် ပြုလုပ်နိုင်သည်၊ သို့သော်သမိုင်းကြောင်းအရ သတ္တု၊ ဖန်၊ မြေထည် သို့မဟုတ် သစ်သားဖြင့် ပြုလုပ်တတ်ကြသည်။
ပြခန်း အထွေထွေ ပုလင်းများကို SPI ပြန်လည်အသုံးပြုခြင်း ဥပဒေအရ မကြာခဏ ပြန်လည်အသုံးပြုသည်။
ကြည့်ရှုပါ Beer bottle Bottle sling Bottle wall Bottling company Bottling (concert abuse) Butylka - The largest building in the world in the shape of a bottle Carinate Glass production Helmholtz resonance Klein bottle List of bottle types, brands and companies List of bottling companies Reuse of bottles Speyer wine bottle မှတ်စုများ ကိုးကား Soroka, W, "ထုပ်ပိုးခြင်းနည်းပညာ၏အခြေခံများ", IoPP, 2002, Yam, KL, "ထုပ်ပိုးခြင်းနည်းပညာစွယ်စုံကျမ်း"၊ John Wiley & Sons, 2009, ကဏ္ဍ:အစားအစာ သိုလှောင်ရေး ကုန်သေတ္တာများ။
thumb| Fredesloh က နှစ်ထပ်ဘုန်းကြီးကျောင်း ဖရက်ဒဲစလို သည် ဂျာမနီ ရှိ၊ နော့သီယင်(Northeim) မြို့အနီးရှိ ဂျာမန်အောက်ပိုင်းနယ် (Lower Saxony) ရွာတစ်ရွာ ဖြစ်သည်။
မြို့သည် ရှေးအစဉ်အလာအရ စိုက်ပျိုးရေးသာ လုပ်သော်လည်း ယနေ့ခါတွင် ၎င်း၏ရိုးရာအိုးလုပ်ငန်းဆိုင်များမှ ဝင်ငွေများစွာ ရရှိသည်။
ယခင်က အလယ်ခေတ် ကွန်ဗင့် သီလရှင်ကျောင်း ဖြစ်ခဲ့သည့် ချာ့ချ်တစ်ခုက ရွာလယ်၌ ရှိသည်။
ဗွန်အော့လင်မိသားစုသည် သမိုင်းကြောင်းအရ ကျေးရွာအတွင်းနှင့် ရွာဝန်းကျင်ရှိ မြေယာ အများစုကို ပိုင်ဆိုင်ထားပြီး ထိုဒေသတွင် ကြီးစိုးနေဆဲဖြစ်သည်။
ကဏ္ဍ:ဂျာမနီနိုင်ငံရှိ ရွာများ။
Henricia ornataframelessScientific classificationKingdom:AnimaliaPhylum:EchinodermataClass:AsteroideaOrder:SpinulosidaFamily:EchinasteridaeGenus:HenriciaSpecies:H. ornataBinomial nameHenricia ornata(Perrier, 1869)Mah, Christopher (2018). Mah CL (ed.). "Henricia ornata (Perrier, 1869)". World Asteroidea database. World Register of Marine Species. Retrieved 24 June 2018.Synonyms Cribrella ornata Perrier, 1869 Echinaster ornatus Perrier, 1869 Category:Articles with 'species' microformats ဟင်ရီရှား အော်နာတာ သည် မျိုးရင်း အဲခင်နာစတယ်ရီဒေး ရှိ ကြယ်ငါး (ခ) ရေလက်ဝါး မျိုးစိတ် တစ်မျိုး ဖြစ်သည်။
ဂွတ်ဟုပ်အငူ ပုံစံ ဒေသမျိုးနှင့် သင့်လျော်ပြီး၊ တောင်အာဖရိကကမ်းခြေရှိ အတ္တလန္တိတ်သမုဒ္ဒရာ အရှေ့တောင်ပိုင်း နေရင်း ဖြစ်သည်။
Mah, Christopher (2018). Mah CL (ed.). "Henricia ornata (Perrier, 1869)". World Asteroidea database. World Register of Marine Species. Retrieved 24 June 2018. ကိုးကား။
right|thumb|Kurt H. Debus, a former Nazi scientist turned NASA director, sitting between President of the United States John F. Kennedy (right) and Vice President Lyndon B. Johnson (third from right) during a briefing at Blockhouse 34, Cape Canaveral Missile Test Annex. စက္ကူညှပ်စစ်ဆင်ရေး () သည် တပ်မတော်စီအိုင်စီမှ အထူးအေးဂျင့်များက ပင်တိုင်ဆောင်ရွက်ခဲ့သည့် တွဲဘက်ထောက်လှမ်းရေးရည်မှန်းချက်များအေဂျင်စီ (JIOA) ၏ လျှို့ဝှက်လုပ်ငန်း တခုဖြစ်သည်။
ထိုစစ်ဆင်ရေးတွင် Wernher von Braun နှင့် သူ၏ V-2 rocket အဖွဲ့ကဲ့သို့ ဂျာမန်သိပ္ပံပညာရှင် ၊ အင်ဂျင်နီယာများ နှင့် နည်းပညာရှင်ပေါင်း ၁၆၀၀ ကျော်ကို ယူအက်စ်အစိုးရအလုပ်အကိုင်လုပ်ဆောင်ရန် ဂျာမဏီနိုင်ငံမှ အမေရိကန်နိုင်ငံသို့ ၁၉၄၅ ခုနှစ်မှ ၁၉၅၉ ခုနှစ်ကာလအတွင်း ခေါ်ဆောင်လာခဲ့သည်။
ထိုသူများစွာမှာ နာဇီပါတီ အဖွဲ့ဝင်ဟောင်းများ နှင့် အချို့မှာ ခေါင်းဆောင်ဟောင်းများ ဖြစ်ကြသည်။
စက္ကူညှပ်စစ်ဆင်ရေး၏ ပင်မရည်ရွယ်ချက်မှာ ဆိုဗီယက်-အမေရိကန် စစ်အေးတိုက်ပွဲ နှင့် အာကာသ အပြေးပြိုင်ပွဲတွင် ယူအက်စ်စစ်တပ် အသာစီးရစေရန်ဖြစ်သည်။
ဆိုဗီယက်ပြည်ထောင်စုက ၁၉၄၆ ခုနှစ် အောက်တိုဘာလ ၂၂ ရက် ညတွင်းချင်း ဂျာမန်ပညာရှင် ၂၂၀၀ ကျော်နှင့် ၎င်းတို့၏မိသားစုဝင် စုစုပေါင်း ၆၀၀၀ ကျော်ကို Operation Osoaviakhim ဖြင့် အင်အားသုံးလူစုဆောင်းခဲ့သဖြင့် ပို၍အကြမ်းပတမ်းနိုင်သည်ဟု ဆိုရမည်။
တွဲဘက်အရာရှိချုပ်များ (JCS) က အော်ပရေးရှင်းအိုဗာကာ့စ်တ် ဟု အမည်တွင်သည့် ပထမဆုံးသော လျှို့ဝှက် အလုပ် ခန့်အပ်ရေးပရိုဂရမ်ကို ပထမပိုင်း၌ “ဂျပန်စစ်ပွဲကို ထိန်းချုပ်ကန့်သတ်ရာတွင် အထောက်အပံ့ပြုရန် နှင့် စစ်ပြီးကာလ စစ်ဘက်ဆိုင်ရာ သုတေသနကို အားဖြည့်ရန်” ၁၉၄၅ ခုနှစ် ဇူလိုင် ၂၀ တွင် စတင်တည်ထောင်ခဲ့သည်။
Project Paperclip: German Scientists and the Cold War, 1971, Clarence G. Lasby, et al. p. 79 “အိုဗာကာ့စ်တ်” ဟူသည့် အမည်မှာ မူလက ဂျာမန်သိပ္ပံပညာရှင်များ၏ မိသားစုဝင်များက ဘာဗေးရီးယားရှိ ၎င်းတို့အား ထိန်းသိမ်းထားရာ အိမ်ရာစခန်းအား ပေးခဲ့သည့်အမည်ဖြစ်သည်။
Project Paperclip: German Scientists and the Cold War, 1971, Clarence G. Lasby, et al. p. 155 ၁၉၄၅ နွေနှောင်းကာလတွင် JCS က ပူးတွဲထောက်လှမ်းရေးရပ်ဝန်း ကော်မတီခွဲ တခုဖြစ်သည့် JIOA ကို နောက်ပိုင်းတွင် အော်ပရေးရှင်း ပေပါကလစ်ပ်ဖြစ်လာမည့် အော်ပရေးရှင်းအိုဗာကာ့စ်တ်အား တိုက်ရိုက်ကြီးကြပ်ရန် တည်ထောင်ခဲ့သည်။
Jacobsen, pp. 191. JIOA ကိုယ်စားလှယ်များတွင် စစ်ဘက်ထောက်လှမ်းရေး ညွှန်ကြားရေးမှူး ၊ ရေတပ်ထောက်လှမ်းရေးအကြီးအကဲ ၊ လေတပ်ဝန်ထမ်း-၂ (လေတပ် ထောက်လှမ်းရေး) လက်ထောက်အကြီးအကဲ နှင့် ဖက်ဒရယ်အုပ်ချုပ်ရေးဌာနမှ အမှုဆောင်ကိုယ်စားလှယ် တဦးတို့ ပါဝင်သည်။
Jacobsen, pp. 193. အမေရိကန်ပြည်ထောင်စု၌ အလုပ်ခန့်အပ်လိုသည့် ဒုံးပျံကျွမ်းကျင်သူများ၏ ဖိုလ်ဒါတွင် စက္ကူညှပ်ကလစ်များ တွဲခဲ့သော စစ်လက်နက်ပစ္စည်း တပ်ဖွဲ့ (အမေရိကန်ပြည်ထောင်စုတပ်မတော်) အရာရှိများက ၁၉၄၅ ခုနှစ် နိုဝင်ဘာလတွင် အော်ပရေးရှင်းအိုဗာကာ့စ်တ်ကို အော်ပရေးရှင်းပေပါကလစ်ပ်ဟု အမည်ပြောင်းလဲမှည့်ခေါ်ခဲ့သည်။